શ્રી નવનીતપ્રિયજી એટલે જેમને હંમેશાં તાજું માખણ પ્રિય છે. દ‌િક્ષણ ભારતમાં ઉદ્ભવેલું આ નાનું ધાતુ-સ્વરૂપ પુષ્ટિમાર્ગમાં અત્યંત મહત્ત્વનું સ્થાન ધરાવે છે. તેમના જમણા હાથમાં માખણનો ગોળ અને ડાબો હાથ પૃથ્વી પર ટેકવાયેલો છે. તે જ પ્રમાણે જમણો પગ પૃવી પર તેમ જ ડાબો પગ ઘૂંટણ પર પૃથ્વી પર છે. આ સ્વરૂપ બાલકૃષ્ણના સ્વરૂપ જેવું જ છે. તેમનું મહત્ત્વ એ છે કે ઘણી વખત તેમનો ઉપયોગ શ્રીનાથજીના પૂરક તરીકે થાય છે. જોકે તેમનો સમાવેશ સપ્તનિધિમાં થતો નથી. શ્રી વિઠ્ઠલનાથજીએ આ સ્વરૂપ તેમના સૌથી મોટા પુત્ર શ્રી ગિરિધરજીને આપ્યું હતું. તે પાછળથી તેમણે સૌથી નાના પુત્ર ગોપીનાથજીને આપેલ. નંદમહોત્સવ, દિવાળી, અન્નકૂટ તેમજ ડોલ જેવા મહત્ત્વના ઉત્સવના દિવસોએ શ્રીનાથજીના બદલે તેઓ સ્થાન શોભાવે છે. હવેલીમાં ગોવર્ધન પૂજા ચોકથી આચાર્યશ્રીની બેઠક તરફ જતાં શ્રીકૃષ્ણ ભંડાર સામે મંદિર આવેલું છે.